tomron87/hebrew-wikipedia-sentences-corpus huggingface dataset:
ישנם עוד כאלו המתארכים את מועד תחילת המניין לתקופת הרקליוס, שהמיר את התואר האימפריאלי המסורתי אוגוסטוס בתואר בזילאוס (המילה היוונית למלך) והמיר את השימוש בלטינית בשימוש ביוונית.
השליט האחרון ששלט בשלב מסוים באימפריה המאוחדת ארקדיוס 395–408 תאודוסיוס השני 408–450 בשנים 414–447 העוצרת והשליטה בפועל היא אחותו של הקיסר, פולכריה מרקיאנוס 450–457 אינו בן ביולוגי לשושלת תאודוסיוס-ולנטינינוס, אך נישא לפולכריה לאחר מות אחיה ועל כך נחשב לחלק משושלת זו.
לאון הראשון 457–474שושלת לאון מייסד השושלת לאון השני 474 זנון 474–491 שלט במשותף עם בסיליסקוס בשנים 475–476 ועם לאונטיוס הראשון בשנים 484–488 בסיליסקוס 475–476 שלט במשותף עם זנון אנסטסיוס הראשון 491–519 חתנו של לאון הראשון יוסטיניוס הראשון 518–527שושלת יוסטיניאנוס מייסד השושלת.
רומנוס השלישי 1028–1034 בשיתוף עם זואי מיכאל הרביעי פפלגוניאן 1034–1041 בשיתוף עם זואי מיכאל החמישי קלפאטס 1041–1042 בשיתוף עם זואי קונסטנטינוס התשיעי 1042–1055 בשיתוף עם זואי עד 1050 תאודורה 1055–1056 בתו של קונסטנטינוס השמיני, אחותה של זואי.
מיכאל השישי סטרטיוטיכוס 1056–1057 לא שושלתי איסאאקיוס הראשון קומננוס 1057–1059שושלת קומננוס מייסד השושלת קונסטנטינוס העשירי 1059–1067 מיכאל השביעי דוקס 1067–1078 שלט במשותף עם רומנוס הרביעי דיוגנס – 1067–1071 ניקפורוס השלישי בוטניאטס 1078–1081 שלט במשותף עם ניקפורוס ברייניוס ועם ניקפורוס בסילאקיוס.
בשנים 1080–1081 שלט עם ניקפורוס מליסנוס.
קיפוד (שם מדעי: Erinaceus) הוא סוג בעל חיים ממשפחת הקיפודיים.
קיימים ארבעה מינים עיקריים בסוג זה.
תפוצת הקיפודים מסוג זה רחבה: הם נפוצים ברחבי אירופה, במזרח התיכון, באזורים נרחבים של רוסיה, ובחלקים בצפון סין וקוריאה.
הקיפוד האירופי (Erinaceus europaeus) הובא גם לניו זילנד.
כמו קיפודים אחרים, גם מיני הסוג Erinaceus (אירינקיוס) נושאים קוצים.
הקוצים הם שיער שעבר שינוי מבני, מחוזק ונתמך על ידי קרטין.
בתוך כל קוץ יש חללים מלאים באוויר המופרדים על ידי שכבות דקות, דבר שמפחית את המשקל הכולל.
כל קוץ מתחדד בקצהו ונעשה צר גם בבסיסו, שם הוא מסתיים במעין פקעת שמחוברת לעור.
ההתחדדות בבסיס מאפשרת לקוץ להיות גמיש יותר תחת לחץ ולספוג זעזועים.
לכל קוץ יש שריר עור קטן שמאפשר לו להזדקף לצורכי הגנה.
כמו כל הקיפודים, גם קיפודי הסוג Erinaceus פעילים בלילה ומחפשים מקלט בשיחים ובמחילות במהלך היום.
מנגנון ההגנה הנפוץ שלהם הוא להתגלגל לכדור כשהקוצים פונים החוצה.
פעולה זו מתאפשרת בזכות עודפי עור רפוי בגב, שמאפשרים להם למשוך את העור ולהקיף את שאר גופם בצורת כדור.
הצעד הראשון הוא משיכת קפל עור מעל הראש והחלק האחורי של הגוף.
לאחר מכן מתכווץ שריר הנקרא panniculus carnosus, שרץ לאורך שולי הגוף, ומושך את הכול פנימה כמו חוט משיכה.
כמו רוב הקיפודים, Erinaceus נוהג להיות בודד מלבד בעונת הרבייה.
התנהגות נוספת שנחשבת רגילה היא "משיחה עצמית" (self-anointing) שבה הקיפוד מייצר רוק סמיך וקצפי ומורח אותו על הקוצים.
ייתכן שהפעולה נעשית כתגובה לאות כימי, והיא מתרחשת לעיתים כשמוצג לקיפוד עצם חדש.
הסיבה המדויקת למשיחה עצמית אינה ידועה, אך סוברים שהיא נועדה להגנה או למשיכת בן זוג.
תרדמת חורף היא תופעה נפוצה בכל מיני הסוג Erinaceus.
לרובם יש את היכולת להוריד את טמפרטורת הגוף לרמה הקרובה לזו של הסביבה.
אצל המין הקיפוד האירופי, טמפרטורת הגוף יכולה לרדת עד 1°C, ודופק הלב יורד ל-22 פעימות בדקה.
בישראל נחשב הקיפוד כחיה מוגנת, שאין לגדלהּ כחיית מחמד.
הקיפוד מקיים מערכת רבייה פוליגינית.
לאחר ההפריה, תקופת ההיריון נמשכת בין 30 ל-40 יום.
עם הלידה, הצעירים נולדים עיוורים ותלויים לחלוטין באמם.
גודל המלטה ממוצע נע בין 2 ל-5 ולפעמים יכול להגיע עד ל-10 גורים.
הגורים נולדים ללא קוצים מפותחים, והם מתחילים להתפתח תוך מספר שבועות.
הגמילה מתרחשת בגיל 4–6 שבועות.
הבגרות המינית מושגת סביב גיל 12 חודשים.
תוחלת החיים הממוצעת בטבע היא 2–5 שנים, אך בשבי היא יכולה להגיע עד 10 שנים.
הוא יאכל חסרי חוליות קטנים, בעלי חוליות קטנים, פירות, ירקות ואפילו פטריות.
במקרים מסוימים הם ידועים כאוכלים נחשים ארסיים או אפילו חיפושיות רעילות.
מינים מסוימים מראים עמידות לארס נחשים עד פי ארבעים מזו של עכבר מעבדה רגיל.
אין לבלבל סוג זה עם הקיפוד (או הקיפוז) במקרא שהכוונה כנראה לעוף בשם זה.
קיפוד מצוי (Erinaceus concolor) – נפוץ בישראל
קיפאון מוחי או בשמו המדעי ספנופאלטיין גאנגליונאוראלגייה (sphenopalatine ganglioneuralgia, כאב עֲצַבִּי של גַּנְגְּלִיּוֹן הַכַּנְפָה וְהַחֵךְ) הוא צורה של כאב ראש קרנלי מהיר המקושר לאכילת מזון קר מאוד או שתיית משקה קר במהירות.
התופעה נגרמת כתוצאה ממגע המזון או המשקה הקר בתקרת הלוע (החך).
ברוב המקרים תחושת הכאב מתוארת ככאב עמוק ועוצמתי בקדמת הראש, עמוק למצח.
לרוב, הכאב מופיע כעשר שניות לאחר צריכת המזון הקר ונעלם כעבור כעשרים שניות.
על פי המחקר האחרון בנושא, תחושת הכאב נובעת מהתכווצות עורק הדם הקדמי של המוח, ונעלמת עם התרחבותו.
קיפאון מוחי נגרם כתוצאה מאכילה או שתייה של מוצרים קרים במיוחד, כדוגמת אכילת גלידה ושתיית משקאות קרים.
כאב הראש הנגרם בתופעה מופיע לרוב כעשר שניות ממגע המזון הקר בתקרת הפה (החך) ונמשך כעשרים שניות על פי רוב, אולם דווח שאנשים מסוימים חווים את התופעה לאורך זמן ממושך יותר.
הכאב המופיע חד מאוד, ומורגש שמקורו בעומק תחתית המצח, בין העיניים.
לעיתים, ובעיקר במקרי בליעה, כאב הראש מופיע בסמוך לרקות, בשני צידי הראש.
התופעה מתרחשת הן במזג אוויר קר והן במזג אוויר חם, כיוון שאין היא מושפעת מטמפרטורת הסביבה אלא מטמפרטורת חלל הפה.
במחקר שבדק את מקור הכאב, ניתנה לנסיינים שתייה קרה במיוחד מבעד קשית, כך שהנוזל יפגוש את גג הפה.
זרם הדם המוחי של הנבדקים נוטר באמצעות מבחן דופלר תוך קרניאלי (Transcarnial Doppler test).
בניסוי התברר שתחושת הקיפאון המוחי נובעת מעלייה דרמטית ופתאומית בזרימת הדם דרך עורק המוחי הקדמי (Anterior cerebral artery).
עם התכווצות העורק נרגעה תחושת הכאב.
החוקרים משערים כי התופעה נגרמת כתוצאה מרגולציה של טמפרטורת המוח, ומתוך רצון למנוע כניסת דם קר העשוי לפגוע בתפקוד האיבר החיוני.
בעבר הועלו מספר השערות נוספות למקור הכאב החד- הסברה העיקרית טענה שמקור תחושת הכאב הוא בכיווץ מהיר ודרמטי של כלי דם ועצבים בגג הפה, ובשל ההפרעה לעצבים מזוהה מקור הכאב בקדמת הראש ולא בגג הלוע.
הכאב נובע מהפרשי טמפרטורה בין חלל הפה והראש ובין טמפרטורת המזון הנצרך.
לכן, במקרה של קיפאון מוחי מומלץ לחמם מחדש את מקום המגע.
השיטה שנמצאה יעילה ביותר היא שתיית נוזל חמים, אולם נמצא שגם הצמדת הלשון לחך וכן שאיפת האוויר דרך הפה ונשיפתו דרך האף מקלות על תחושת הכאב.
על מנת שלא לחוות את התחושה הלא נעימה מומלץ לצרוך מוצרי מזון קרים באיטיות, תוך מתן שהות לחלל הפה להסתגל לשינוי הטמפרטורה.
אף על פי שאין מדובר בתופעה מסוכנת אלא בתופעה טורדנית, בשל שכיחות התופעה נעשו מספר מחקרים במרוצת השנים מתוך רצון להתחקות אחר מקורה.
המאמרים פורסמו בעלון הרפואה הבריטי, בסיינטיפיק אמריקן ובעלון ה-Autonomic Neuroscience.
המחקרים השונים הצביעו על אפשרויות שונות להסבר על מקור התופעה, אולם במחקר האחרון נעשה שימוש במעקב אחר זרמי הדם בראש וניטור הפעילות המוחית, כך שניתן להניח שתוצאותיו הן הקרובות ביותר לתיאור התופעה.
יוסף (או יהוסף בר קַיָפָא) הכהן, המכונה בר קַיָפָא (לעיתים נקרא בטעות כַּיָיפָא), היה הכהן הגדול בירושלים במחצית הראשונה של המאה הראשונה לספירה.
בן לבית קתרוס, וחתנו של חנן בן שת.
הוא מונה לתפקיד במקום שמעון בן קמחית בידי המושל הרומי ואלריוס גראטוס בשנת 18, ובין השניים היו יחסים טובים.
לדעת דניאל שוורץ, קיפא היה אחד מבניו של הכהן הגדול מתתיהו בן תאופילוס, ומצד אמו השתייך לבית ביתוס.
קיפא היה חתנו של חנן בן שת מבית חנן, הכהן הגדול בין השנים 6 ל-15 לספירה וראש משפחה ששלטה בראש צמרת הכוהנים במשך רוב המאה הראשונה לספירה.
ככוהן גדול ומנהיג דתי הייתה לקיפא אחריות רבה, כמו ניהול קופת המקדש, ניהול משטרת המקדש ועוד תפקידים אישיים, דתיים ומנהליים רבים, שאחד מהם הוא תפקיד נשיא הסנהדרין, המועצה ובית המשפט היהודי שדן במקרה של ישו.
תפקידו הנוסף ומעורר המחלוקת היה לשמש כחוליה מקשרת בין הסמכות הרומית לאוכלוסייה היהודית.
כהנים גדולים מונו מתוך אצולת הצדוקים ובידי רומא מאז זמנו של הורדוס, ורומא ציפתה מהכהן הגדול שישמור על הסדר באוכלוסייה היהודית.
ידוע ממקרים אחרים שלעיתים היו הנציבים הרומים דורשים מהכוהנים לעצור ולהסגיר יהודים אשר נחשדו כמסיתים ותועמלנים.
אף על פי שרק מעט ידוע על קיפא, היסטוריונים מסיקים מכהונתו הארוכה (36-18 לספירה) שהסתדר יפה עם השליטים הרומים.
במשך עשור שירת קיפא עם הנציב הרומי פונטיוס פילאטוס, וסביר שהיה לשניהם קשר קרוב.
סביר גם שהיה ביניהם הסדר כיצד להתמודד עם "חתרנים" דוגמת ישו.
על פי הברית החדשה היה זה קיפא ששלח את ישו לנציב העליון פונטיוס פילאטוס, על מנת שיוציאו להורג.
מניעיו של קיפא להסגרת ישו אינם ברורים: יש היסטוריונים הטוענים כי לא הייתה לו ברירה.
אחרים טוענים כי ראה בישו איום להמשך שלטונו, וייתכן שהאמין כי אם ישו לא ייכלא או אף יוצא להורג בעוון מרידה יפגע הדבר בסבלנותם של הרומאים כלפי היהודים.
כוהנים גדולים, כולל קיפא, היו מוערכים ושנואים כאחד על ידי הקהילה היהודית.
כסמכות הדתית העליונה הם נטלו תפקיד עיקרי בחיי הדת והסנהדרין, אולם, באותו זמן מחו יהודים רבים על הקשר הקרוב ששמרו עם השלטון הרומי וחשדו בהם בלקיחת שוחד או בעיסוק במעשי מרמה אחרים.
בשנת 36 הודח קיפא מתפקידו בידי מושל סוריה ויטליוס, במקביל להדחתו של פילאטוס.
יונתן בן חנן, גיסו של קיפא, מונה במקומו לכהונה הגדולה.
נראה כי הסיבה לפיטוריהם של קיפא ופילאטוס הייתה האומללות הרבה של הציבור בשל שיתוף הפעולה ביניהם.
בשנות ה-90 של המאה ה-20 נתגלתה בנחל אצל מערת קבורה משפחתית המכילה מספר גלוסקמאות, שהמעוטרת שבהן נושאת את השם "יהוסף בר קיפא".
זו הפעם הראשונה שהשם נמצא כתוב באותיות שמיות (עברית או ארמית), שכן עד לתגלית היה השם ידוע רק בגרסתו היוונית כייפא.
מכאן ראייה שהשם המקורי נכתב באות קו"ף.
השם קיפא נמצא גם בגלוסקמה שנשאה את הכתובת מרים ברת ישוע בר קיפא כהן ממעזיה מבית אמרי, וזו הוכחה נוספת לתעתיק העברי שהיה נהוג לשם זה.
קֵיסָרְיָה הוא יישוב קהילתי השוכן ליד קיסריה העתיקה.
עיקר הבנייה ביישוב היא בנייה נמוכה של וילות אחוזות וקוטג'ים והוא מצטיין בחזותו ובאיכות החיים הגבוהה שהוא מציע לתושביו.
קיסריה הוא היישוב היחיד בישראל המנוהל על ידי חברה כלכלית, "החברה לפיתוח קיסריה אדמונד בנימין דה רוטשילד בע"מ" שבבעלות קרן רוטשילד קיסריה.
הקרן נוסדה על ידי הברון אדמונד דה רוטשילד, נכדו של הנדיב הידוע.
מבחינה מוניציפלית משתייך היישוב, מאז שנת 2003, למועצה האזורית חוף הכרמל.
מאחר שהחברה אינה רשות מוניציפלית עצמאית, על פי הסכם משנת 2004 בין התושבים לחברה, מתחלקת הארנונה שהם מחויבים לשלם בין המועצה האזורית חוף הכרמל לבין החברה.
החלק שמשולם לחברה נקרא דמי שירותים, והאחריות לאספקת השירותים המוניציפליים מתחלקת בין החברה לבין המועצה.
היישוב הוקם על קרקעות השייכות לארגון פיק"א, מקום בו שכן מאז 1884 הכפר הבוסני קיסריה, שחלק מ-960 תושביו נמלטו בזמן מלחמת העצמאות, והיתר גורשו על ידי ארגון ההגנה.
בתיו של הכפר נהרסו בחודשים ינואר–פברואר 1948. הברון רוטשילד שהיה בעליה של הקרקע באמצעות ארגון פיק"א, החליט כי אדמות האזור לא יוענקו למדינת ישראל, כיתר אדמותיו של הארגון, אלא ינוהלו על ידי קרן שתוקם לשם כך בשיתוף עם ממשלת ישראל.
ב-15 באוקטובר 1958 הסכימה הממשלה להצעת הברון, ולאחר תקופת מבחן בת שלוש שנים, בראשית 1962, נחתם הסכם ברוח זו בין הברון לבין שר האוצר לוי אשכול.
הברון רוטשילד הקים את "קרן רוטשילד קיסריה", ומסר לרשותה שטח של 20 קמ"ר בהסכם חכירה למשך 200 שנים.
עוד הקים הברון את החברה לפיתוח קיסריה כחברה בת של הקרן, והפקיד בידיה את ניהול השטח ופיתוחו.
הגוף שאמון על התקשורת בין תושבי היישוב לבין החברה לפיתוח קיסריה ומועצת חוף הכרמל הוא "הוועד המקומי קיסריה" – גוף סטטוטורי מתוקף חוק משרד הפנים הנבחר לתקופה של 5 שנים.
הגוף מונה 11 חברים הנבחרים על ידי תושבי היישוב בבחירות המוניציפליות (במקביל לבחירות למועצה האזורית חוף הכרמל).
הוועד מעורב גם בניהול השוטף של היישוב, בשיתוף עם החברה לפיתוח קיסריה.
ההסכם הנוגע באופן הייחודי בו מנוהל היישוב עודכן ב-2021 ותוקפו הוארך, בחתימה משותפת של המועצה האזורית חוף כרמל, החברה לפיתוח קיסריה והוועד המקומי קיסריה.
בשנים הראשונות פותחה קיסריה כמרכז תיירות ונופש, הוקם מועדון הגולף, מלון דן קיסריה, דירות נופש ופתחו ושוקמו עתיקות קיסריה.
בהמשך נמכרו במקום מגרשים צמודי קרקע להקמת בתים פרטיים.
בהמשך גם הוקם מוזיאון ראלי.
קיסריה משתרעת בין כביש 2 ממזרח ואמות המים לקיסריה העתיקה וחוף הים ממערב.
היישוב ארוך וצר – אורכו כחמישה קילומטרים, ורוחבו אינו עולה על קילומטר בודד.
לאורכו של היישוב נמתח רחובו הראשי – שדרות רוטשילד – ומשני צדדיו משתרעות שכונותיה של קיסריה.
ל-11 השכונות הוענקו שמות (המעוף, הציפורים, הים, ההדרים, הפרחים, הצמרות, החורש, הביכורים, העדי, הרקיע ואבני חן), אך בדרך כלל מתייחסים אליהן לפי מספריהן (2 עד 12 ו-13).
כמעט כל מבני הציבור של היישוב מרוכזים לאורכן של שדרות רוטשילד: מלון דן, מועדון הגולף, בית הכנסת הוותיק והמרכז התורני "אוהל ברוך", בית הספר היסודי שנוסד בשנת 2003, מגדל המים ומוזיאון ראלי ממזרח לו; ופסיפס הציפורים, "גן הספסלים", המרכז המסחרי ומגרשי הספורט ממערב לו.
שכונת המשולשים שבה שכנו בעבר בתי נופש בצורת משולש, שייכת גם היא לקיסריה, אף על פי שהיא שוכנת מחוצה לה.
שטח היישוב הוא כ־12,000 דונם (עפ"י מהנדס החברה לפיתוח קיסריה).
מוזיאון ראלי – מוזיאון לאמנות לטינו-אמריקאית ולמורשת יהדות ספרד, מייסודו של הארי רקנאטי המוזיאון פתוח לביקורים ללא תשלום.
מועדון הגולף קיסריה הוא מועדון הגולף הראשון בישראל, והיחיד עד פתיחתו של מועדון הגולף בקיבוץ געש.
המועדון שבו 18 גומות, נפתח באופן בלתי רשמי ב-1960 ובאופן רשמי ב-1961. ב-1987 נפתח במועדון בית ספר לגולף, ופועלות בו מסעדה וחנות גולף.
המועדון מארח את תחרויות הגולף במשחקי המכביה.
מלון דן קיסריה המשתרע על שטח של 60 דונם ובו 188 חדרים וסוויטות.
פסיפס הציפורים – רצפת פסיפס של וילה ביזנטית מפוארת ובה תיאור של ציפורים ובעלי-חיים אחרים.
המקום פתוח לביקורים ללא תשלום.
שמורת חרובי קיסריה היא שמורה מוצעת שעדיין לא הוכרזה.
השטח המוצע לשמורה משתרע על-פני 1,043 דונם, בין היישוב ובין כביש 2. בשטח המוצע חברות צמחים אופייניים למישור החוף, בהתאם למרחק מהים וליציבות החולות, ומספר מיני עצים, במיוחד עצי חרוב ואלת המסטיק.
אזור התעשייה של קיסריה, הקרוי "פארק תעשייה קיסריה", נמצא מזרחית לכביש 4, במבואות פרדס חנה-כרכור, והוא מנותק מאזור המגורים של היישוב.
שטחו של אזור התעשייה כ-3,500 דונם והוא מנוהל על ידי החברה לנכסי קיסריה שהיא גם בעלת הקרקע.
הפארק מורכב מחלק צפוני שבו שוכנת תחנת הרכבת קיסריה – פרדס חנה, וחלק דרומי, וביניהם מפריד כביש 651 המחבר בין קיסריה לפרדס חנה.
הפארק רחב הידיים מטפח תעשיות מתקדמות וידידותיות לסביבה העוסקות בתחומי הטכנולוגיה השונים, כגון היי-טק, ביוטכנולוגיה, מיכשור רפואי, טכנולוגיות מים ועוד.
כ-170 חברות פועלות בפארק והן מעסיקות כ-5,500 עובדים.
קיפוד אירופי (שם מדעי: Erinaceus europaeus) הוא מין ממשפחת הקיפודיים ומהסוג קיפוד שמצוי באירופה, מחצי האי האיברי ואיטליה עד לסקנדינביה.
זהו מין נפוץ מאוד, שמתוסגל לחיים בבתי גידול שונים.
למרות שאוכלוסייתו יציבה ברוב אירופה, בממלכה המאוחדת אוכלוסייתו קטנה במהירות.
מין זה אינו מצוי בישראל.
הקיפוד האירופי הוא מין פעיל לילה.
ההליכה שלו הססנית: הוא עוצר ללא הרף ומרחרח את האוויר.
זהו מין אוכל-כל, שניזון בעיקר מחסרי חוליות כמו חשופיות, שלשולים, חיפושיות, זחלים וחרקים אחרים.
לעיתים, הקיפודים אוכלים גם פירות ופטריות, המשלימים את התזונה שלהם.
עונת הרבייה מתרחשת לאחר תרדמת החורף, כאשר רוב ההריונות הם בין מאי ליולי.
ההיריון נמשך בין 31 ל-35 ימים.
הנקבה מגדלת את 4-6 גוריה לבדה, ללא עזרה מהזכר.
תוחלת החיים של הקיפודים היא כ-3 שנים בממוצע, אם כי פרטים עשויים להגיע אף לגיל 10 שנים.
רוב גופו של הקיפוד חום; הגב מכוסה בכ-6,000 דרבנות.
אורכו של הקיפוד האירופי כ-16 ס"מ, ובפרטים גדולים במיוחד האורך עשוי להגיע ל-26 ס"מ.
זנבו קצר מאוד, וניתן לתארו כשריד לזנב - אורכו 2 עד 3 ס"מ בלבד.
המשקל לאחר הלידה הוא כ-120 גרם, ולאחר ההתבגרות, משקלו של הקיפוד מגיע ליותר מ-1.1 ק"ג.
המשקל הגובה ביותר שנמדד במין זה הוא 2 ק"ג.
משקלם של בוגרים בקיץ קטן בדרך כלל ממשקלם בסתיו, ונע בדרך כלל בין 500 ל-800 גרם.
הזכרים גדולים מעט מהנקבות, אבל פער קטן זה במשקל זניח לעומת השינויים העונתיים במשקל גופו של הקיפוד.
ישנם מספר קיפודים שגופם בצבע לבן; תופעה זו מתרחשת בגלל לאוציזם (היעדר מלנין).
עם זאת, קיפודים אלה לא לבקנים ממש.
קיפודים לבנים נדירים מאוד, מלבד באיים צפון רונלדסיי ואולדרני, בהם הקיפודים הלבנים מהווים כ-25% מהאוכלוסייה.
תלמי החמישה עשר פילופטור פילומטור קיסר (23 ביוני 47 לפנה"ס – אוגוסט 30 לפנה"ס) המכונה קיסריון ("קיסר הקטן") היה בנם של קלאופטרה השביעית ויוליוס קיסר ויחד עם אימו המלך האחרון של מצרים התלמיית.
קיסריון נולד בשנת 47 לפנה"ס בעקבות פרשיית אהבים שניהלה אימו, המלכה קלאופטרה השביעית, עם המצביא הרומאי יוליוס קיסר בעת שהותו במצרים.
את שנותיו הראשונות קיסריון בילה ברומא עם אימו כאורחיו של קיסר.
קלאופטרה קיוותה שקיסריון יירש את אביו כשליט הרפובליקה הרומית ואותה כמלך הממלכה התלמית, אולם אחרי רציחתו של קיסר באידו של מרץ 44 לפנה"ס היא חזרה עם בנה למצרים.
אחרי סיום מלחמת האזרחים ברומא, מרקוס אנטוניוס ששלט במזרח מטעם הטריומווירט השני והפך למאהבה של קלאופטרה התייחס אל קיסריון כבן למשפחת היוליים ואף הכריז עליו כבנו של קיסר ויורשו, מהלך זה גרם לפריצת הקרע עם אוקטביאנוס שאותו אימץ קיסר כבנו בצוואתו.
בנוסף לכך קיסריון הוכתר למלך הממלכה התלמיית לצד אימו.
אוקטביאנוס פלש למצרים בשנת 30 לפנה"ס, ולאחר שניצח את מרקוס אנטוניוס וקלאופטרה בקרב אקטיום, קלאופטרה שלחה את קיסריון יחד עם סכום כסף גדול לכיוון אזור הודו של היום דרך אתיופיה, מתוך כוונה להבריח אותו ממצרים.
לאחר שאוקטביאנוס כבש את אלכסנדריה, מרקוס אנטוניוס וקלאופטרה התאבדו.
אוקטביאנוס, שראה את קיסריון כאיום על מעמדו כיורשו של קיסר, פיתה את פמלייתו להחזיר אותו לאלכסנדריה, שם הוא לכד אותו והוציאו להורג.
קיפ סטיבן ת'ורן הוא פיזיקאי אמריקאי, שעוסק בהיבטים תאורטיים של כבידה ואסטרופיזיקה.
במסגרת מחקריו בתורת היחסות הכללית הוא פרסם מספר תחזיות לגבי חורים שחורים וגלי כבידה, וכן חקר את מנגנון הפקת האנרגיה של קוואזרים ושל גרעינים גלקטיים פעילים.
תרומה ייחודית נוספת של ת'ורן היא בדיקת האפשרות התאורטית של מסע בזמן דרך חור תולעת.
בין השנים 1967–2009 שימש כפרופסור במכון הטכנולוגי של קליפורניה (קלטק).
ת'ורן מוכר לא רק בזכות מחקריו, אלא גם בזכות המספר הגדול של פיזיקאים שעשו עבודת דוקטורט תחת הדרכתו, וגם בזכות שיתוף הפעולה שלו עם פיזיקאים רוסים עוד לפני עידן הפרסטרויקה.
זוכה פרס נובל לפיזיקה לשנת 2017, יחד עם ריינר וייס ובארי בריש, על התרומה המכרעת בפרויקט LIGO ועל הזיהוי של גלי הכבידה.
קיפ ת'ורן נולד בלוגן שביוטה, ארצות הברית.
הוריו שימשו כפרופסורים באוניברסיטת יוטה.
אמו, אליסון ת'ורן, הייתה כלכלנית, ואביו, ויין ת'ורן, היה כימאי שעסק במדעי הקרקע.
ת'ורן סיים ב-1962 לימודי תואר ראשון במכון הטכנולוגי של קליפורניה (קלטק).
את לימודי הדוקטורט, שאותם סיים כעבור שלוש שנים, עשה ת'ורן באוניברסיטת פרינסטון תחת הנחייתו של ג'ון וילר.
עבודת הדוקטורט שלו עסקה ב"גאומטרודינמיקה של מערכות גליליות" ("Geometrodynamics of Cylindrical Systems").
ת'ורן חזר לקלטק ב-1967, שם התמנה לפרופסור, והמשיך בקריירה אקדמית בתחום הפיזיקה התאורטית.
קיפ ת'ורן, ג'ון וילר וצ'ארלס מיסנר פרסמו בשנת 1973 ספר מדעי הקרוי "כבידה" ("Gravitation").
הספר נחשב לאחד הבסיסיים בתחום זה, ומשמש מאז כספר לימוד מרכזי לתורת היחסות הכללית באוניברסיטאות רבות.
מלבד הישגיו המחקריים, מוכר ת'ורן כמנחה מצטיין - כחמישים פיזיקאים ערכו את עבודת הדוקטורט שלהם תחת הנחייתו.
כמו כן, הרבה ת'ורן לעסוק במדע פופולרי: הוא כתב ספר ("Black Holes and Time Warps: Einstein's Outrageous Legacy") ומאמרים המיועדים לקהל הרחב, נטל חלק בהפקה טלוויזיונית, ומרבה להרצות בפני הציבור הרחב.
ת'ורן מוכר בציבור גם בזכות ההתערבויות המתוקשרות שלו עם סטיבן הוקינג אודות חורים שחורים.
ב-2014 יצא לאקרנים הסרט "בין כוכבים" שתסריטו מבוסס על השערותיו של ת'ורן, לפיהן חורי תולעת מהווים שער למסע בזמן.
ת'ורן שימש כמפיק ויועץ מדעי לסרט.
קיפ ת'ורן נבחר לשמש כחבר באקדמיה האמריקאית לאמנויות ולמדעים, באקדמיה הלאומית למדעים של ארצות הברית ובאקדמיה למדעים של רוסיה.
הוא זכה לפרסים רבים, ונחשב אחד הבולטים בין הפיזיקאים שעסקו בתורת היחסות הכללית בשלושת העשורים האחרונים של המאה ה-20 ובתחילת המאה ה-21.
קיפ ת'ורן נישא ללינדה פיטרסון ב-1960, ונולדו להם שני ילדים.
הם התגרשו ב-1970. אשתו השנייה, קרולי ג'ויס וינסטיין, שאיתה התחתן ב-1984, משמשת כפרופסור לביו-קינסיולוגיה באוניברסיטת דרום קליפורניה.
בשנת 2009 זכה ת'ורן במדליית אלברט איינשטיין.
חלק ניכר ממחקריו של קיפ ת'ורן עסקו בחורים שחורים.
בשנת 1972 הוא ניסח את השערת החישוק (Hoop Conjecture), שקובעת תנאי גאומטרי להפיכת גוף לחור שחור.
לפי השערה זו, גוף יקרוס לחור שחור אם ורק אם ניתן לשרטט סביבו (בכל הכיוונים) חישוק מעגלי שאורכו , כאשר הוא רדיוס שוורצשילד המתאים למסה של הגוף.
ההשערה עוזרת להבין את היווצרותם של חורים שחורים מגופים שאינם כדוריים.
ת'ורן היה מהמפתחים של פרדיגמת הממברנה (Membrane paradigm) שעוזרת להבין את התופעות המתרחשות מחוץ לאופק האירועים של חור שחור.
לפי גישה זו ניתן להניח, לצורך החישובים, שהחור השחור הוחלף במשטח פולט קרינה (קרינת הוקינג) הממוקם על אופק האירועים של החור השחור או סמוך לו.
מחקרים בולטים נוספים של ת'ורן הקשורים לחורים שחורים עסקו בקוואזרים ובמקורות האנרגיה שלהם, בדיסקות ספיחה סביב חורים שחורים, ובשאלת קיומן של נקודות סינגולריות כבידתית בתוך חורים שחורים.
קיפ ת'ורן הוא אחד היוזמים של פרויקט LIGO שנועד לגלות גלי כבידה.
לת'ורן יש מעורבות גדולה בפרויקט, הן בהיבטים התאורטיים והן בהיבטים הניסיוניים.
במסגרת זו הוא עסק בפיתוח כלים מתמטיים לניתוח התוצאות ובתכנון הגלאים, וזאת בנוסף לחקר התאורטי של אירועים אסטרופיזיקליים שיכולים ליצור גלי כבידה ולהבנת התגובה האפשרית של הגלים הללו עם הגלאים.
האתגרים הגדולים בתכנון גלאיי כבידה, שעמם התמודד ת'ורן, היו הורדת הרעש התרמי שקובע את רגישות הגלאים, ותכנון מדידות עקיפות שלא יגרמו לקריסת פונקציית הגל.
בעקבות דיון שהיה לו עם קרל סייגן, בדק קיפ ת'ורן את השאלה אם מסע בזמן לעבר אפשרי באמצעות חורי תולעת.
המחקר זכה לפרסום בעיתונות ועורר עניין אצל חובבי המדע הבדיוני.
ת'ורן ותלמידיו מצאו שבתנאים מסוימים חור תולעת מאפשר מסע בזמן לעבר, אולם חור תולעת כזה צריך להיות בנוי מחומר אקזוטי שיש לו מסה שלילית.
בהמשך מצא ת'ורן שהחומר האקזוטי הדרוש יכול להתקיים למשך זמן קצר בלבד, כלומר חורי תולעת מסוג זה יהיו קצרי-חיים.
קיפאון (או תיקו, באנגלית: Deadlock) הוא מצב בו שתי פעולות מתחרות מחכות כל אחת לסיומה של האחרת, ומכיוון שכך, אף אחת מהן אינה מסתיימת.
דוגמה: שני אנשים עומדים בפתחה של דלת, וכל אחד מהם מציע לרעהו את הזכות להיכנס ראשון.
אם יתמידו בגישתם זו, לא יעברו לעולם בדלת.
בענף המחשבים, קיפאון מתייחס למצב בו שני תהליכים מחכים האחד לאחר לשחרורו של משאב, או למצב בו יותר משני תהליכים מחכים למשאבים בשרשרת מעגלית.
דוגמה: תהליך א' נועל את משאב A וממתין לשחרורו של משאב B, משום שהוא זקוק לשני משאבים אלה יחדיו לשם השלמת פעולתו.
באותו זמן תהליך ב' נועל את משאב B וממתין לשחרורו של משאב A, משום שגם שהוא זקוק לשני משאבים אלה יחדיו לשם השלמת פעולתו.
בקשת הנעילה היא פעולה חוסמת ועל כן שני התהליכים הפעילו פעולות שלא יחזרו עד שישוחרר המשאב שביקשו לנעול.
אך כיוון שהתהליך שמחזיק במשאב נמצא במצב דומה, הוא לא יכול לשחרר את המשאב ומכאן ששני התהליכים תקועים.
קיפאון הוא בעיה נפוצה בתחום העיבוד המקבילי שבו תהליכים רבים משתפים משאבים באמצעות מנגנון הידוע כ'מנעול תוכנה' או 'מנעול רך'.
במערכות מחשב המיועדות לפעול תחת אילוצי זמן אמת, ישנו לרוב התקן חומרה הנקרא 'מנעול קשה' המבטיח גישה בלעדית לתהליכים ומניעת מצבי הרעבה, על ידי כפיית סדר עיבוד.
מצבי קיפאון הם מטרידים ביותר מכיוון שאין פתרון כללי למניעתם.
על מתכנתים לנסות ולכתוב תוכניות שלא ייתכנו בהם כלל מצבי קיפאון.
תוכניות כאלה נקראות תוכניות שיש להן חָיוּת (liveness).
קיפאון יתרחש רק אם ארבעת התנאים הבאים יתרחשו במקביל:
מניעה הדדית (mutual exclusion) – לפחות אחד מהמשאבים הוא אינו שיתופי.
במילים אחרות, ברגע נתון רק תהליך אחד יוכל להשתמש במשאב הזה.
החזק והמתן (hold and wait) – כל תהליך מחזיק לפחות במשאב אחד ומחכה למשאב אחר נוסף שכרגע בשימוש על ידי תהליך אחר.
אין הפקעה (no preemption) – המשאבים לא מופקעים מהתהליכים שמשתמשים בהם.
במילים אחרות, משאב יכול להשתחרר רק על ידי התהליך שמחזיק בו, אחרי שאותו תהליך השלים את עבודתו.
המתנה מעגלית (circular wait) – קיימת קבוצת תהליכים ממתינים {p0,p1,...,pn}, כך שכל תהליך pi ממתין למשאב שמוחזק על ידי תהליך pi+1. תהליך pn ממתין למשאב שמוחזק על ידי p0. באופן כזה, קבוצת התהליכים יוצרת מעגל בו כל תהליך מחכה למשאב המוחזק על ידי תהליך אחר.
ישנן שלוש גישות עיקריות בהן משתמשים להתמודד עם בעיית הקיפאון:
מניעה והתחמקות – בגישה זו מוודאים שמערכת ההפעלה לעולם לא תיכנס למצב קיפאון.
שיטות המניעה מוודאות שלפחות אחד מארבעת התנאים ההכרחיים לקיפאון לא יתרחש.
שיטות ההתחמקות דורשות שמערכת ההפעלה תקבל מידע נוסף מראש בנוגע לאלו משאבים יבקש כל תהליך.
עם הידע הזה, היא תוכל להחליט עבור כל בקשה האם התהליך ימתין או לא: אם בזמן הבקשה המערכת תזהה פוטנציאל למצב קיפאון, התהליך לא יקבל את המשאב אלא ימתין שהמצב ישתנה והמערכת תגיע למצב בטוח יותר בו לא יתאפשר קיפאון.
זיהוי והתאוששות – בגישה זו מאפשרים למערכת להיכנס למצב קיפאון, מאבחנים זאת, ומשחררים אותו.
מערכת ההפעלה מספקת אלגוריתמים שבוחנים את מצבה ומחליטים האם התרחש קיפאון.
כמו כן היא מספקת אלגוריתמים לטיפול והתאוששות מאותו קיפאון.
התעלמות – בגישה זו לא מתייחסים כלל לאפשרות הקיפאון.
אפשרות זו נמצאת בשימוש ברוב מערכות ההפעלה, ביניהן Windows ו-Unix.
במערכות כאלו זה באחריות המתכנת לכתוב תוכנית שמתמודדת עם קיפאון.
אם יתרחש קיפאון המערכת לא תוכל לזהות זאת.
הקיפאון יביא להאטה בביצועי המערכת.
יותר ויותר תהליכים יוקפאו כשיבקשו משאבים ולבסוף המשתמש יאלץ לאתחל את המערכת.
עם זאת, במערכות רבות מצב קיפאון הוא נדיר מאוד ולכן השיטה הזו זולה יותר מאשר האלגוריתמים למניעה, התחמקות או זיהוי והתאוששות.
בשביל שקיפאון יתרחש, כל אחד מאותם ארבעת התנאים ההכרחיים צריך להתקיים.
אם נוודא שלפחות אחד מהם לא יתרחש, נמנע קיפאון.
שיטה זו עלולה להתבטא בניצול נמוך של משאבי המערכת והקטנת התפוקה.
את התנאי הראשון, הקצאות מניעה הדדית, לא נוכל למנוע תמיד.
ישנם משאבים שמעצם אופיים הם לא שיתופיים ואי אפשר לבטל את הבלעדיות שלהם, כמו מדפסת שיכולה להדפיס ברגע נתון רק מסמך אחד.
לעומת זאת, ישנם משאבים שיתופיים שאינם דורשים בלעדיות.
כך לדוגמה, מקובץ לקריאה בלבד יכולים לקרוא בו זמנית מספר תהליכים שונים.
בכל מקרה, לא נוכל למנוע קיפאון תוך הסרת תנאי זה, משום שלא נוכל לבטל את הבלעדיות, המהותית עבור חלק מהמשאבים.
בשביל לוודא שתנאי זה לעולם לא יתקיים, נוודא שכשאשר תהליך מבקש משאב הוא לא מחזיק שום משאב אחר.
ניתן לממש זאת באחת משתי דרכים:
לדרוש מהתהליכים לבקש את כל המשאבים שהם רוצים לפני תחילת הריצה.
ניתן לממש זאת באמצעות הוספת דרישה שכל קריאות המערכת הדורשות משאבים יקדימו את קריאות המערכת האחרות.
לאפשר לתהליך לבקש משאבים רק אם הוא לא מחזיק משאבים אחרים כלל.
תהליך יוכל לבקש מספר משאבים ולהשתמש בהם, אך לפני שיבקש משאבים נוספים הוא יצטרך לשחרר את כל המשאבים הראשונים (ואם הוא עדיין יזדקק למשאבים הראשונים, יבקש אותם שוב ביחד עם המשאבים החדשים)
לשתי הדרכים האלו יש שני חסרונות מרכזיים:
אם נחייב את התהליכים לבקש משאבים מראש, ייתכן וחלק מהמשאבים לא יהיו בשימוש זמן רב – בין הרגע בו הם הוקצו עד הרגע בו התהליך משתמש בהם בפועל.
תהליך שזקוק למספר משאבים פופולריים יחד אולי לאלץ לחכות זמן רב או בלתי מוגבל, משום שלפחות אחד מהמשאבים המבוקשים יהיה תמיד תפוס על ידי תהליך אחר.
נוכל להסיר תנאי זה תוך שימוש באחת מהדרכים הבאות:
כאשר תהליך שכבר מחזיק מספר משאבים מבקש משאבים אחרים ובקשתו נדחית (ולכן הוא חייב להמתין), אזי כל המשאבים הישנים שכבר מוקצים עבורו יופקעו ממנו, וישוחררו מיידית.
אותם משאבים מופקעים יתווספו לרשימת המשאבים שהתהליך ממתין להם.
התהליך ישוב לפעול רק כאשר הוא יוכל לקבל את כל המשאבים: הישנים והחדשים.
כאשר תהליך מבקש משאבים והמשאבים אינם פנויים נבדוק מי מחזיק בהם.
אם הם מוחזקים על ידי תהליך אחר שנמצא במצב המתנה (משום שממתין למשאבים אחרים), נפקיע מהתהליך האחר את המשאבים המבוקשים וניתן אותם לתהליך המבקש.
לחלופין, אם המשאבים המבוקשים לא פנויים אך לא מוחזקים על ידי תהליך ממתין (כלומר מוחזקים על ידי תהליך רץ), התהליך המבקש יהיה חייב להמתין.
בזמן שהוא ממתין ייתכן וחלק ממשאביו יופקעו, אך רק אם תהליך אחר מבקש אותם.
התהליך ישוב לפעול רק כאשר קיבל את המשאבים החדשים שביקש וכן קיבל מחדש את המשאבים שהופקעו ממנו בזמן ההמתנה.
בשביל למנוע מעגל המתנות יש לסדר את כל המשאבים בסדר כלשהו.
יש לדרוש שתהליך יוכל לבקש משאבים רק בסדר עולה.
כלומר לכל משאב נצמיד מספר סידורי, ותהליך יוכל לבקש רק משאבים שמספרם גדול מהמשאבים שהוא כבר מחזיק בהם.
בגישה זו מערכת ההפעלה דורשת מידע מוקדם מראש על איזו בקשות משאבים אמורות להגיע.
עם תוספת הידע הזו המערכת יכולה להחליט עבור כל בקשה האם התהליך יקבל כעת את המשאב או ימתין במטרה למנוע קיפאון.
האלגוריתמים שמממשים את גישת ההתחמקות צריכים לבחון כל הזמן את מצב המשאבים המוקצים, כדי לודא שהמתנה מעגלית לא תתרחש.
נאמר שמצב הוא בטוח אם המערכת יכולה להקצות משאבים לכל תהליך בסדר מסוים ועדיין למנוע קיפאון.
במילים אחרות, מערכת נמצאת במצב בטוח רק אם קיים רצף תהליכים בטוח, שהוא רצף p0,p1,...,pn בו תהליך pi
יבקש בעתיד רק משאבים שהם כרגע פנויים או מוחזקים על ידי תהליך pj, כך ש־j<i.
אם המשאבים ש־pi מבקש תפוסים, הוא ימתין עד ש־pj ישחרר אותם.
אם לא ניתן לסדר את התהליכים ברצף כזה, נאמר שהמערכת במצב לא בטוח, שעלול להסתיים בקיפאון.
ההבחנה בין המצבים מתייחסת ליכולת של המערכת להגיע למצב קיפאון.
ישנם אלגוריתמים שמוודאים שהמערכת תישאר תמיד במצב בטוח.
כל פעם שתהליך מבקש משאב פנוי הם מחליטים האם הוא יקבל אותו (כי המערכת תישאר במצב בטוח) או שהתהליך ימתין.
בשיטה זו ייתכן ותהליך ימתין גם אם המשאב פנוי ולכן ניצול המשאבים בשיטת ההתחמקות הוא נמוך יותר.
אלגוריתם שממש התחמקות מקיפאון הוא אלגוריתם הבנקאי.
מניעה של מצב קיפאון עוד בטרם התרחש באמצעות חיזוי שלו, היא בעיה לא כריעה.
למעשה, ניתן לנסח מחדש את בעיית העצירה כתרחיש קיפאון.
באופן כללי, לא ניתן להבדיל בין אלגוריתמים שממתינים לאוסף נסיבות שסביר שלא יתרחשו, לבין אלגוריתמים הממתינים לאוסף נסיבות שבהכרח לעולם לא יתקיימו (כלומר בקיפאון).
עם זאת, בסביבות מסוימות ובתנאים מסוימים, מניעת מצבי קיפאון יכולה להיות בעיה כריעה.
בניגוד לבעיית מניעת הקיפאון, לבעיית איתור הקיפאון, כלומר זיהוי מצבי קיפאון שכבר התרחשו, יש אלגוריתם יעיל, בתנאי שמערכת ההפעלה יודעת עבור כל תהליך באיזה מנעולים הוא מחזיק ולאיזה מנעול (אם בכלל) הוא ממתין.
נתאר בצורה פורמלית את דרך הזיהוי עבור מערכת שמשתמשת בתהליכים ובמנעולים:
נשרטט גרף דו צדדי מכוון.
בצד אחד נשים את כל התהליכים, ובצד שני את כל המנעולים.
עבור תהליך שנועל מנעול – נעביר קשת מהמנעול לתהליך.
עבור תהליך שממתין למנעול – נעביר קשת מהתהליך למנעול.
כעת, יש מצב קיפאון אם ורק אם יש בגרף מעגל מכוון.
אם זוהה מעגל, ניתן לסיים באופן כפוי את אחד התהליכים ובכך 'לשבור' את המעגל ואת הקיפאון.
קיפלנד פיליפ "קיפ" קינקל הוא רוצח אמריקאי שהפך לאדם הצעיר ביותר בהיסטוריה של אורגון שנדון למאסר עולם ללא שחרור מוקדם.
הוא רצח את הוריו, ולאחר מכן שניים מחבריו לכיתה כשהוא פצע 25 תלמידים בתיכון ת'ורסטון בספרינגפילד, בו הוא למד.
קינקל היה בן 15 בזמן האירועים והייתה לו היסטוריה של דיכאון קליני.
הוא מרצה 111 שנות מאסר במעמד אפוטרופסי ולעולם לא תהיה לו אפשרות לשחרור מוקדם.
שני הוריו של קינקל היו מורים לספרדית.
משפחת קינקל גרה שנה בספרד כשהוא היה בן שש, שם הוא למד בבית ספר שלא-דובר-אנגלית.
לקינקל היה עניין חזק באקדחים ובפצצות מגיל מוקדם.
בהתחלה, אביו התנגד לזה, אך מאוחר יותר הוא רשם את בנו לשיעורי נשק, קנה לו רובה קליבר 22 ובסוף אקדח 9 מ"מ גלוק.
ב-20 במאי 1998, יום לפני הטבח, קינקל סולק מתיכון ת'ורסטון על אחזקת אקדח יד.
חבר, קורי איוורט, גנב אקדח מסקוט קיני, אביו של אחד מחבריו, ותכנן למכור אותו לקינקל בלילה לפני הטבח.
ב-20, קינקל שילם 110 דולרים על האקדח, ברטה 32 טעון במחסנית בקוטר 9 מ"מ, אותו אחר כך הוא שם בתוך שקית נייר והשאיר בתוך התא שלו.
סקוט קיני גילה שחסר לו אקדח יד, והתקשר למשטרה כדי לדווח על זה, ונתן להם רשימה של תלמידים שהוא האמין שהיו עלולים לגנוב את הנשק.
שמו של קינקל לא היה ברשימה.
בסוף, לבית הספר נודע על מעורבותו האפשרית והשוטרים נשלחו לחקור אותו.
כשחיפשו עליו את כלֵי הנשק, הוא הצהיר כפי שנמסר: "תראו, אני עומד להיות רציני איתכם, בחורים; האקדח נמצא בתוך התא שלי".
לאחר מכן, קינקל נעצר יחד עם קורי איוורט, סולק מבית הספר, אחר כך שוחרר מתחנת המשטרה והוסע הביתה על ידי אביו, ביל.
במהלך הנסיעה לביתם כעס ביל מאוד והיה המום מהעבירה בה מואשם בנו.
לאחר שהגיעו לביתם, עלה קיפ לחדרו שבקומה השנייה והאב נשאר בסלון הדירה.
בזמן זה קיפ נטל את אחד מאקדחיו שבחדרו, ירד בשקט לקומה התחתונה וירה באביו מספר כדורים בעורפו ובראשו.
כל אותו זמן שהתה האם בעבודתה ולא ידעה דבר על שהתרחש בבית.
בסביבות השעה 7 בערב הגיעה האם והחנתה את מכוניתה מתחת לבית בחניון הפרטי, והתחילה לעלות לבית דרך המרתף.
קיפ התייצב במעלה גרם המדרגות, כיוון את האקדח לכיוון אמו וירה בה מספר רב של כדורים בכל חלקי גופה תוך שהוא צועק "אני אוהב אותך אמא".
לאחר מכן כיסה קיפ את אמו בסדין לבן ואת גופת אביו גרר לחדר השירותים וכיסה גם אותו בסדין.
21 במאי: הטבח בתיכון ת'ורסטון
לאחר שרצח את הוריו, תכנן קיפ בקפידה את שיעשה למחרת.
הוא הצמיד לגופו סכין ואקדח נוסף שהוסתרו תחת בגדיו, וכן נטל את הרובה שלו.
לפני שיצא לטבח בבית ספרו כתב קיפ ביומנו האישי 'רצחתי את ההורים שלי, אני בן נוראי, חבל שאמי לא עשתה הפלה'.
הוא לבש מעיל ארוך על מנת להסתיר את כלי הנשק שברשותו, לקח את מפתחות רכב המשפחה ונסע לתיכון בו למד.
מהלך הנסיעה היה כ-35 דקות.
קצת לפני השעה 8 בבוקר הגיע קיפ לחניון התיכון והחנה שם את המכונית.
מספר מצלמות אבטחה צילמו את קיפ בשעה שעבר מהחניון לעבר השער הראשי של התיכון.
לאחר שקיפ נכנס למבנה, התחיל לעבור במסדרון בין החדרים ולבסוף הגיע לקפיטריה – שם החל לירות ללא אבחנה בחבריו לספסל הלימודים, במהלך הירי נהרגו 2 תלמידים ונפצעו עשרות.
מספר תלמידים ומורה הצליחו לבסוף להשתלט על קיפ שהיה נסער מאוד.
במהלך ניסיון ההשתלטות עליו שלף את אקדחו שהיה מוסתר תחת בגדיו וירה מספר כדורים נוסף תוך שהוא צועק 'תהרגו אותי'.
קיפ נעצר מיד והובא לתחנת המשטרה.
בחקירתו הראשונית הודה קיפ מיד ברצח.
הוא היה נתון בסערת רגשות גדולה תוך שהוא בוכה וצורח 'שוב הקולות האלה בראש שלי!' החוקר ניסה להרגיעו ללא הצלחה מרובה.
במהלך חקירה זו אמר קיפ שאהב את הוריו, פירט אחד לאחד את השלבים שקדמו לרצח וטען שהוא מצטער על מה שעשה ושמצטער שלא מת או התאבד בעצמו.
טענותיו המרובות במהלך החקירה אודות ה'קולות' שבראשו הובילו תחילה למסקנה כי מדובר ברצח שבוצע במהלך התקף פסיכוטי וכי אין להאשים את קיפ, כיוון שאינו שפוי בדעתו.
במהלך המשפט ניסו לטעון מספר גורמים, בהם עורך דינו וכן מספר קבוצות נגד תרופות פסיכיאטריות, כי התרופות הפסיכיאטריות שקיבל קיפ בעבר (ידוע על פרוזאק בלבד) הן שגרמו להידרדרות הקשה באישיותו שגרמה לו לבצע את הרצח.
לאחר מספר חודשים קיפ עצמו ביטל את טענתו לאי שפיות, ועמד על כך שביצע את מעשיו תוך ידיעה ברורה.
קינקל מרצה 111 שנות מאסר ולעולם לא תהיה לו את האפשרות לשחרור מוקדם או לחנינה.
קיעור וקימור הוא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפסה לראשונה במרץ 1955.
היצירה מתארת מבנה ארכיטקטוני מעוטר בעמודים ובמדרגות, הכולל שלושה ביתנים קטנים זה לצד זה מחוברים בסדרה של קשתות.
היצירה יוצרת אשליה אופטית לפיה חלקים ממנה (העמודים והמדרגות) יכולים להיראות קעורים או קמורים בו זמנית.
הביתנים החיצוניים נראים ממבט מבחוץ, אולם בשל האשליה, הביתן הפנימי נראה במבט מבפנים, וכן אלמנטים שונים שאמורים אינטואיטיבית להראות מאותה נקודת מבט נראים מלמעלה פעם אחת ומלמטה בפעם אחרת (לדוגמה, הדמויות המטפסות על הסולמות, וכל זוג חלונות באותו מפלס של הביתן הפנימי).
מספר דמויות מופיעות במבנים אלו: שני נערים המחללים בחלונות המבנה, לטאות מטפסות על המדרגות, שני אנשים עולים על סולמות ואישה אחת נושאת סל.
מאחורי הביתן השמאלי ניתן לראות סירה נוסעת בתעלה מקורה.
לוטננט קיף קרוקר הוא דמות בדיונית בסדרת האנימציה פיוצ'רמה.
קיף הוא עוזרו האישי של קפטן זאפ בראניגן והלוטננט הרביעי על ספינת החלל נִימְבּוּס של "אהבל" (ארגון הדמוקרטיה מסביב ליקום - התחליף הגלקטי לאומות המאוחדות.
תסכולו מהיהירות ואי הכשירות הכללית של בראניגן בעונה 1 הובילה אותו להיות מנוכר, אדיש וציני, אך אישיותו השתנתה מאוד בעונות המאוחרות יותר.
זאפ חושב שקיף הוא איש סודו וחברו הטוב, על אף שקיף רואה אותו כאידיוט מוחלט וחסר תועלת.
בראיון מוקדם, יוצר הסדרה מאט רוניניג טען שההשראה לקיף הגיע מספאק ממסע בין כוכבים, עם הבדל חשוב שבגרסה הזאת הוא מתעב את המפקד.
השחקן המדובב Maurice LaMarche אמר שההשראה של הקול של קיף הגיע מערבוב קולו של ג'ון לוביץ עם החולשה של טרומן קפוטה.
לקיף שלוש פטמות, והוא מסוגל להשיל את עורו בעת הצורך.
הוא גם יכול לשנות את צבע עורו כדי להיטמע בסביבה (יש לו בעיה בשליטה בתכונה זו כשהוא בסיטואציה מרגשת, כמו שנראה בפרק "Where the Buggalo Roam"), והוא גמיש לחלוטין.
הוא יכול לנפח את ראשו לגודל מפלצתי כדי להפחיד טורפים, ויכול ליצור קול דומה לחמת חלילים כשהוא מוציא אוויר.
ידיו ורגליו מצוידות בכריות אוויר, מה שמאפשר לו לטפס על קירות בדומה לשממית.
לקיף שלד הִידְרוֹסְטָטִי במקום עצמות.
גזעו מתרבה דרך שימור DNA כמו מגע עור, אחרי שהם מוכנים לקבלת הריון כשהם מרגישים רגש אהבה חזק.
גזעו של קיף מתחילים את חייהם כזחל דמוי-ראשן, ובמצב הזה הם נשארים עשרים שנה עד שהם מגדלים רגליים ויוצאים מהמים לחיות כילדים.
שלב החיים האחרון שלהם כדו-חי הוא נחיל שרצים עפים.
בעונה 3, קיף התחיל לצאת עם עובדת מפלנט אקספרס איימי וונג, שאותה פגש על ספינת המותרות טיטניק בפרק "A Flight to Remember".
בזמן יציאתו עם איימי, דמותו של קיף עברה שינוי גדול מאוד; הוא נחשף כמאוד רגיש, ביישן ופחדן.
לקח לו חודשים לאסוף אומץ לבקש מאיימי לצאת איתו לדייט, וזה קרה רק כי זאפ סידר לו את הדייט.
אישיותו הלא-מאיימת מקשה עליו לעמוד על שלו מול זאפ בראניגן, לכן הוא מקטר על זה אצל לילה (שזה הטרדה גדולה בשבילה) ואצל כל מי שמוכן לשמוע.
על אף שהוא בעמדת נחיתות, כשפיקד על פריי הוא היה נוקשה כלפיו, כמו שהוא צעק על פריי ואמר "ערבב את האגוזים המעורבים!
אני רואה שני שקדים נוגעים!"
קיף נחשף כדמות רומנטית מאוד, בעל ביטחון עצמי נמוך, המאוהב באמת באיימי.
הוריה של איימי לא נלהבים ממנו, ותדיר קוראים לו "חייזר ירקרק מתרסק".
בניגוד לזה, בפרק מוקדם יותר (כשהשנים נפגשו) הוריה של איימי נראו כשהם מאשרים ומעוניינים בקיף בתור בעל של איימי וספק נכדים, כנראה מפני שהוא היה קפטן באותו הזמן.
על אף שהרבה פעמים קיף לא נראה גברי במיוחד, בפרק "Three Hundred Big Boys" הוא נראה נלחם בשני חיילים-עכבישיים עד שזאפ דרס אותו עם כלי טיס דמוי-ג'יפ, מה שמראה שקיף מיומן באמנות הלחימה.
למרות זאת, קיף לא מצליח לקבל את אישורם של הוריה של איימי, שהם רוצים שביתם תתחתן עם אדם גברי, עם שרירים נראים, מאצ'ו קָאוּבּוֹי, כמו כל גבר שדרכם נפגש אתו, אפילו "אדם חזק כמו זאפ בראניגן".
הגברים בגזע של קיף יכולים להיכנס להריון, כמו שקרה לקיף בפרק "Kif Gets Knocked Up a Notch".
קיף מסביר את זה כשהוא אמר שגזעו יכול להעביר DNA אינפורמציה אפילו דרך נגיעה פשוטה.
זה קורה במצב של "מוכנות ללדת", שקורה כשהחברים בגזע מאוד מאוהבים.
לא ברור אם זוהי דרך הריבוי הרגילה של מינו, או שזאת דרך התרבות משנית.
בפרק "Amazon Women in the Mood", הוא ברח מהאישה שהוא יועד לשכב אתה (סוג של הוצאה להורג), ובפרק "Where the Buggalo Roam", הוא לא הבין כהלכה את משמעות המושג "עושים אהבה".
כשמכונת בדיקת הורות בין גזעים של פרופסור פארנסוורת' (שאמר "אפילו אני צחקתי על עצמי כשבניתי את זה") מגלה שה"אמא" של התינוקות לעתיד של קיף היא לילה, קיף מסביר שההורה האמיתי היא זו שהשרתה רגשות אהבה (מה שגרם לו להיכנס למצב מוכנות להריון), בלי קשר לתורם הDNA.
המילה המשמשת ל"אם האמיתית" היא סמיזמר, על שם האמרה הוולקנית הידועה "diftor heh smusma" (חיה הרבה והצלח).
בסוף הפרק, נראה שוחה ילוד חד-עין, תוצאת ה-DNA של לילה.
בסרט ה-DVD השני של פיוצ'רמה, "Beast with a Billion Backs", הוא מתחתן עם איימי אחרי שהוא ביקש ממנה להיות ה"פן פן רו" שלו, כאשר זאפ בראניגן השושבין שלו.
בגלל חוסר הסבלנות של זאפ בראניגן, קיף נמחץ זמן קצר לאחר החתונה על ידי טיל יקום-ליקום (UUM).
לאחר שהוא קם לתחייה, הוא מגלה שזאפ שכנע את איימי לשכב עמו בצערה.
כתוצאה מכך, מקבל קיף סוף סוף אומץ להכות את זאפ, אך נראה שקיף ואיימי נפרדו לאחר מכן, כי כמו שקיף אמר התרגום הישיר של "פן פן רו" זה "אחת שלא שוכבת עם המפקד שלי", מה שהיא עשתה.
קִיפּוּ (khipu או quipu; פירוש מילולי: "קשר" בקצ'ואה) היא שיטת קשרים ששימשה את האינקה וממלכות שקדמו להם, להעברת מסרים בסימנים.
לאינקה לא היה כתב במובן המקובל עלינו ככתב, אך למרות היעדר הכתב, ניהולה של מערכת מדינית כה גדולה דרש צורה מסוימת של אחסון מידע מתמטי (כגון מיסים, כלי נשק, בהמות וכו').
לצורך אחסון המידע המתמטי השתמשו האינקה בכלי הנקרא קִיפּו.
בפיתוח השיטה לא נעשה ניסיון לשחזר צלילים פונטיים.
כל צבע, עובי, מיקום וסוג של קשר, כמו גם הקצוות הפרומים בקיפו הם בעלי משמעות.
שימושים רבים שהיו לקיפו וידועים כיום הם מפקד אוכלוסין, מיסים, כמות של חפצים שנקנתה או נמכרה.
כמו כן, הקיפו שימש לרישום מידע על לוח השנה, שכלל את מספר הימים והחודשים במחזורי השמש והירח.
פקידים אלה, שהקדישו את זמנם ליצירת ופענוח הקיפו, היו קרויים קיפוקאמאיוק (Quipucamayoc).
הם היו מסוגלים לבצע חישובים מתמטיים פשוטים כגון חיבור, חיסור, כפל וחילוק.
לפיכך השמידו הספרדים את רוב הקיפו.
כיום נותרו כשש מאות דוגמאות לקיפו.
נרשמה הצלחה מסוימת בפענוח המידע האצור במקצת הדוגמאות.
קיפאון פנים היא תופעה הבאה לידי ביטוי בהופעת סדר גבישי (ארוך טווח) בשכבות הפנים של נוזל.
התופעה התגלתה (נסיונית) בתמיסות אלקאנים ופולימרים דומים בתחילת שנות ה-90 של המאה העשרים על ידי שתי קבוצות בו זמנית.
קבוצתו של פרופ' ג'ון ארנשו (אוניברסיטת קווין בבלפסט, אירלנד) חקרה את התופעה על ידי פיזור אור, אך שיטה זו לא אפשרה לקבוע את עובי השכבה הקפואה והאם היא אכן מסודרת.
תופעה דומה שהתגלתה על ידי פרופסור ג'נס אלס-נילסן (המעבדה הלאומית ריסו-דנמרק) ופרופסור פיטר פרשן (אוניברסיטת הרווארד) בתחילת שנות ה-80, תיארה הופעה של "פאזה סמקטית" בפני המשטח של נפח נוזלי בעל "פאזה נמטית" בגבישים נוזליים.
אולם, בתופעה זו שכבת הפנים לא הייתה מסודרת או מוגבלת לשכבה אחת בלבד.
מאז גילוי התופעה באלקאנים נצפתה התופעה במגוון רחב של פולימרים ובין מצבי צבירה שונים: נוזל-אוויר, נוזל-מוצק ונוזל-נוזל.
תופעת קפאון הפנים מייצגת את ההפך מהתופעה המוכרת והנפוצה יותר - "המסת פנים".
קיסריים (שם מדעי: Pomacanthidae) היא משפחת דגי שונית מסדרת הדקראים הענקית, ולהם סנפיר גב עליון גבוה ביותר.
הם חיים ברוב שוניות האלמוגים באוקיינוס ההודי, האוקיינוס השקט והחלק המערבי של האוקיינוס האטלנטי.
הם קרובים של משפחת הפרפרוניים שגם להם סנפיר גבי גדול וחיים בשונית, אך נבדלים מהם במכסה ימיהם הקוצניים.
הקיסריים צבעוניים מאוד וגופם מפוספס בפסים צבעוניים מגוונים.
בעלי פיות קטנים, סנפירי חזה גדולים ומעוגלים ושולי הסנפירים לקראת הזנב גדולים ביותר.
הזנב עצמו קטן אבל חזק הוא פחות צבעוני משאר הגוף.
המין הגדול ביותר יכול להגיע לאורך 60 ס"מ.
דגים אלה מרשימים ובולטים ואינם מסתתרים ומפחדים, אפילו לא מצוללנים.
הם ניזונים מפלנקטון, אצות וחסרי חוליות ימיים והם אוהבים במיוחד לאכול ספוגים, שמצמיחים מחדש את איבריהם שנקטעו.
הם חיים רק בשוניות רדודות ובלילות נחים בין הסדקים של האלמוגים.
הם חיים בבדידות ונפגשים למטרות רבייה, אך חלקם חיים בתוך הרמון.
חלק מהמינים מחליפים את זויגם מזכר לנקבה.
בחופי ים סוף מצויים המינים הבאים:
Centropyge - בו מעל 30 מינים
קיסר (Pomacanthus) - בו 13 מינים.
על שם הסוג קרויה המשפחה
סוג ומין יחיד פסון מרהיב (Pygoplites diacanthus'')
קֵיסָרִית הַקְּטָלָב (שם מדעי: Charaxes jasius, שם קודם: נִימְפִית הַקְּטָלָב) היא פרפר היום הגדול ביותר בישראל ואירופה.
היא פרפר טרופי - שריד מתקופה חמה-טרופית קדומה אשר שררה באזור הים התיכון ואירופה.
כיום נפוצה בדרום אירופה וצפון אפריקה, בארצות אשר שוכנות לחופי הים התיכון.
בישראל, הצמח הפונדקאי שלה הוא הקטלב.
הנקבה גדולה בהרבה מן הזכר: מוטת כנפיה היא 100–108 מ"מ, בעוד שמוטת כנפיו של הזכר היא 80–84 מ"מ.
בצד העליון, הכנפיים ברובן כהות, שחורות-חומות, ובעלות שוליים צהובים.
בתחתית הצד העליון מופיעים כתמים כחולים.
הצד התחתון הוא מורכב ומרשים, וכולל כתמים בצבעי חום קרוב לגוף, ואז פס לבן, כתמים כתומים, חומים וצהובים ושוליים כהים.
בקצה הכנפיים האחוריות ישנם שני 'זנבות'.
פעילות פרפר קיסרית הקטלב מתרכזת על פסגות גבעות והרים עד לגובה של כ-800 מטר.
בישראל הוא פעיל במרכז וצפון ישראל, סביב ריכוזי עצי קטלב.
הפרפר ניזון מפירות רקובים ומצוין כי יכול לאכול גם שרף עץ, פגרים או צואה.
הזכר הוא טריטוריאלי, תוקפני ומהיר.
הוא יושב בעמדת שליטה, שהיא לעיתים קרובות ענף בולט של קטלב, ליד רחבה שבה מצויים עצי קטלב נוספים.
הזכר מגרש מהטריטוריה שלו זכרים נוספים מאותו המין, ובנוסף גם פרפרים ממינים אחרים, שפיריות ואפילו ציפורים גדולות יותר כמו בולבול.
ישנם שניים או שלושה מחזורי חיים בשנה - ממאי עד אוקטובר.
בישראל, הנקבה מטילה ביצים יחידות על צידם העליון של עלי עץ הקטלב.
הביצה צהובה או ירוקה בתחילה, בקוטר 1.5 מ"מ ובעלת צורה כדורית, מלבד הצד העליון שהוא שטוח.
עם הזמן, מופיעה טבעת חומה דקה בצידה העליון של הביצה.
הזחל בוקע כ-7–10 ימים לאחר ההטלה, ולאחר הבקיעה הוא אוכל את קרום הביצה.
הזחל באורך של כ-5 מ"מ, בצבע צהוב-ירקרק ובעל קרניים: 4 קרניים בראש ו-2 נוספות אדומות-כהות בקצה גופו.
לאחר ההתנשלות הראשונה, הזחל הופך לירוק, והוא נשאר ירוק עד להתגלמות.
הזחל גדל עד לאורך של כ-65 מ"מ.
המראה הקטיפתי נגרם עקב גבשושיות קטנטנות לבנות שעל פני גופו.
הוא בעל פס לבן-צהבהב בתחתית צידי גופו ובעל עיניים מדומות דמויות טיפות, בעלות מרכז אפור, הן עצמן צהובות ופס שחור דק מסביבן.
את ראשו של הזחל מעטרות ארבע "קרניים" אדומות (או אדומות ולבנות) שאורכן 3–4 מ"מ.
הזחל בוחר עלה אחד שבו הוא נמצא במהלך היום.
על עלה זה הוא טווה קורים.
בכל ערב הוא יוצא מעלה זה אל עלים אחרים כדי לאכול.
על מנת שיוכל לחזור בחזרה אל העלה, הוא טווה קורים מעלה הבסיס אל העלים האחרים, וכך מגשש את דרכו בחזרה.
הזחל אוכל עלים אשר נמצאים במרחק של בין 5–60 ס"מ מעלה הבסיס.
לאחר שהזחל סיים לאכול את העלה, הוא חותך את פטוטרת העלה שאכל כך שהעלה נופל על האדמה ולא נראה זכר לעלה אכול - דבר המסווה את הימצאות הזחל על העץ.
הזחל אוכל בשעות הערב והלילה ולפנות בוקר, וחוזר מדי בוקר אל עלה הבסיס.
הזחל של דור הסתיו מתנהג שונה - הוא נכנס לדיאפאוזה ואוכל רק בימי שמש חמים.
כאשר מתקרב זמן ההתגלמות, הזחל עובר לענף אחר.
בדרך כלל הזחל יבחר ענף אופקי.
הזחל טווה קורים לצורך חיזוק פטוטרת העלים הסמוכים אליו, ותולה את עצמו במהופך.
הגולם תלוי במהופך (הראש כלפי מטה).
צבעו ירוק, והוא קצר (כ-30 מ"מ) ורחב.
הוא בוקע כעבור חודש כאשר הטמפרטורות הן כ-17–20 מעלות.
הגולם בחודשים אוקטובר-נובמבר עובר דיאפאוזה עד לאביב הבא.
קיסריה אקספרס היא סדרת טלוויזיה קומית המשודרת ב-HOT3 החל מאוקטובר 2018. בסדרה משחקים אסף אטדגי, ושלישיית בערך - עומר בורשטיין, יוסי גבני וגיורא זינגר.
אסף אטדגי, הסוכן של עומר אדם, מחתים את "בערך", שלישיית סטנדאפיסטים כושלת.
הוא בטוח ביכולותיו ומבטיח להם שאם ילכו אחריו הוא ייקח אותם להופיע בקיסריה, הבמה הגדולה בארץ.
אסף אטדגי - הסוכן של הזמר המצליח עומר אדם.
מחליט לקחת את על עצמו את הניהול של שלישיית "בערך".
רוצה להביא אותם להופיע בקיסריה.
עומר בורשטיין - חבר בשלישיית "בערך".
חברם הטוב של יוסי וגיורא.
מטיל ספק על ניהולו של אטדגי על השלישייה אך לומד להתרגל לדרכיו.
גיורא זינגר - חבר בשלישיית "בערך".
חברם הטוב של עומר ויוסי.
מאמין שאטדגי יביא אותם לקיסריה.
יוסי גבני - חבר בשלישיית "בערך".
חברם הטוב של עומר וגיורא.
קווין איאן "קיפ" פארדו הוא שחקן קולנוע, טלוויזיה ודוגמן אמריקאי אשר נודע בזכות תפקידיו בסרטים לזכור את הטיטאנים, חוקי המשיכה .
הוא למד בבית הספר תיכון באטלנטה.
השם "קיפ" מקורו בראשי התיבות של שמו המלא.
לאחר שסיים את לימודיו באוניברסיטת ייל, שם שיחק פוטבול, התגלה פארדו על ידי היחצ"ן של מולי רינגוולד .
הוא דגמן עבור חברות האופנה ארמני, פולו ראלף לורן ואברקרומבי אנד פיץ'.
הוא נמנה עם עשרת השחקנים הטובים לשנת 2003.
ב -31 באוקטובר 2018 הודיעה מחלקת משטרת חוף הרמוסה כי היא חוקרת דיווח על פגיעה מינית שהגישה השחקנית שרה סקוט (דם אמיתי), שנפגעה מינית בחודש מאי על ידי פארדו, עמית לשעבר למשחק בסדרה.
ב-7 ביולי 2019, התאחדות האמנים ואמניות של אמריקה (SAG-AFTRA) מצאה את פארדו אשם בהטרדה מינית והוא נקנס ב-6,000 דולר בגין הטרדה מינית של סקוט.
סיימון ג'יימס קיפן הידוע יותר בשם הבמה שלו, קיפ סביאן הוא מתאבק אנגלי, המופיע בארגון ההיאבקות All Elite Wrestling (AEW).
סביאן החל את הקריירה שלו בארגון ההיאבקות World Association of Wrestling לאחר שסיים את אימוניו בבית הספר של ארגון זה בהצלחה.
הוא הופיע ברחבי אירופה ובאנגליה בפרט, כשאף זכה באליפות העולם של IPW:UK ובאליפות הזוגות של World Of Sport Wrestling.
בשנת 2018, הוא אף זכה להופיע בארגון ההיאבקות Ring of Honor.
בפברואר 2019, נודע שסביאן חתם על חוזה בארגון ההיאבקות All Elite Wrestling (AEW).
הוא ערך את קרב הבכורה שלו בארגון זה במהלך האירוע Double or Nothing, שנערך ב-25 במאי, כשניצח את סמי גווארה בקרב היחידים הראשון בתולדות AEW.
בשלהי חודש דצמבר, סביאן ביסס את דמותו כרע ובלתי חביב לאחר שהתגרה בחברי קבוצת האליט.
לעומת זאת, הוא הפסיד גם לקני אומגה וגם לקודי בקרבות יחידים.
לאחר מכן, סביאן החל להיות מנוהל על ידי חברתו במציאות, פנלופה פורד, כאשר הוא פתח בפיוד מול ג'ואי ג'נלה, מה שהוביל לקיום קרב בין השניים ב-19 בפברואר בפרק של התוכנית AEW Dark, שבו סביאן גבר על ג'נלה.
ב-22 באפריל בפרק של התוכנית Dynamite, סביאן השתתף בטורניר אשר קבע את אלוף TNT הראשון של AEW.
לעומת זאת, הוא הודח מהטורניר כבר בסיבוב הראשון על ידי דאסטין רודס.
במהלך חודש אפריל, הוא הצטוות לג'ימי האבוק, כשביחד הם הפסידו בקרב הבכורה שלהם לבסט פרנדס, שהיה קרב ללא פסילות ב-29 באפריל בפרק של התוכנית Dynamite.
לאחר מכן, הם הוכרו בשם "The Superbad Squad".
ב-27 במאי בפרק של התוכנית Dynamite, הם ניצחו את נציגי קבוצת SoCal Uncensored, פרנקי קאזריאן וסקורפיו סקיי בקרב אשר קבע את זהות הטוענים לכתר לאליפות הזוגות של AEW.
הם התמודדו מול אלופי הזוגות, קני אומגה ואדם פייג' שבוע לאחר מכן, בקרב שבו הם הפסידו וכשלו בניסיונם לזכות בחגורות האליפות.
השותפות בין סביאן להאבוק הסתיימה ב-13 באוגוסט לאחר שהאבוק פוטר על ידי AEW.
באירוע All Out, שנערך ב-5 בספטמבר, סביאן ופורד הודיעו שהם מתחתנים ובנוסף אמרו שהם יחשפו את השושבין לחתונה שלהם בפרק העוקב של Dynamite, שנחשף לבסוף בדמותו של המתאבק מירו, שהופיע לראשונה בארגון.
ב-18 בנובמבר, סביאן נוצח על ידי אורנג' קאסידי.
באירוע Revolution, שנערך ב-7 במרץ 2021, סביאן ומירו ניצחו את בסט פרנדס (צ'אק טיילור ואורנג' קאסידי).
בקרב זוגות ב-31 במרץ, סביאן ומירו הפסידו לצ'אק טיילור ואורנג' קאסידי בקרב אנרכיית משחקי ארקייד.
קיפן מאורס למתאבקת AEW, פנלופה פורד.
אליפות ה-BWR במשקל קל (פעם אחת)
אליפות הזוגות של DOA UK (פעמיים) - עם בראד סלייר (1) ופיטר ניקסון (1)
אליפות ג'וניור במשקל כבד של ECTA (פעם אחת)
אליפות הזוגות של ECTA (פעם אחת) - עם בראד סלייר
אליפות קינגס אוף פלייט של HOPE (פעם אחת)
אליפות הזוגות של NGW (פעם אחת) - עם איסטין ריס
אליפות הזוגות של PWA (פעם אחת) - עם בראד סלייר
אליפות אבירי הכאוס (פעם אחת) - עם מרטין קירבי
PWI דירג אותו במקום ה-162 מתוך 500 המתאבקים הטובים ביותר לשנת 2020
אליפות Elite-1 של RCWA (פעם אחת)
אליפות במשקל קל כבד פתוח של WAW (פעמיים)
אליפות מתחת לגיל 23 של WAW (פעם אחת)
אליפות הזוגות של WAW (3 פעמים) - עם בראד סלייר
אליפות הזוגות של WOS (פעם אחת) - עם איסטין ריס
קיף היא סדרת טלוויזיה אמריקאית מונפשת, מסוגת קומית מוזיקלית, שנוצרה על ידי לוסי הייבנס וניק סמאל.
פרק הבכורה של הסדרה שודר לראשונה ב-10 במרץ 2023 בערוץ דיסני, ובישראל ב-25 ביוני של אותה השנה.
העונה הראשונה של הסדרה הסתיימה ב-10 בפברואר 2024 בערוץ דיסני ובישראל ב-30 באוגוסט של אותה השנה.
בספטמבר 2024, אולפני ההנפשה של דיסני הודיעו ששני פרקי ספיישל ישודרו בין עונה 1 לעונה 2, כשהספיישל הראשון שודר ב-5 באוקטובר 2024 והספיישל השני ב-21 בינואר 2025. בישראל הספיישל הראשון שודר לראשונה ב-14 במרץ 2025 והשני ב-15 באוגוסט באותה השנה.
ביוני 2023, הסדרה חודשה לעונה שנייה ששודרה לראשונה ב-15 במרץ 2025 ובישראל ב-25 במאי באותה השנה.
ביוני 2024, עוד לפני עלייתה של העונה השנייה, הסדרה חודשה לעונה שלישית.
הסדרה מתרחשת בטייבל טאון, אי הררי עירוני המגורים יחדיו יצורים ובעלי חיים קסומים.
הסדרה מתמקדת בהרפתקאותיה של קיף, סנאית אופטימית צעירה שכוונותיה הטובות ביותר מובילות לרוב לכאוס מוחלט, וחברה הטוב ביותר, בארי, ארנב מתוק ורגוע.
כשהם כובשים את העיר בסערה עם ההרפתקאות האינסופיות שלהם והם עושים מלא כיף.
קיף צ'אטרלי - סנאית צעירה אופטימית.
הכינוי שלה בטאבל-טוב הוא קיףטסטיק4. בפרק "שמות חיבה" מתגלה ש"קיף" הוא רק הכינוי שלה.
ברינגטון "בארי" אוגוסטוס באנס השלישי - ארנב כחול ורגוע, החבר הכי טוב של קיף.
מרטין צ'טרלי - אבא של קיף.
הכינוי שלו בטאבל-טוב הוא סמארטיפראנס116. הוא תמיד חלם להיות מחליק על הקרח כשהיה עוד נער.
בריל צ'טרלי - אמא של קיף, ואשתו של מרטין.
מרי באנס - אמא של בארי.
הארי באנס - האח המתבגר של בארי (וידוע גם בתור די ג'יי 11:30), הוא תקליטן, ומשפיען.
טרי באנס - האחות של בארי (וידועה גם בתור: טרי שתי-קערות), היא משפיענית גדולה ברשתות החברתיות, ויש לה גם עבודה בתור שליחת פיצות.
קריסטוף באנס - האח התינוק חד-האוזן של בארי.
לפעמים רואים אותו עם פארלי, רובוט הצעצוע האהוב עליו שהיה שייך פעם לבארי.
הוא הצעיר ביותר במשפחת באנס.
רוי פוקס - אבא של קנדל פוקס, הוא נשיא פוקסהול הפקות, כמו מפיק תוכניות ריאליטי כמו ל"טאבל טאון יש כישרונות", "הוואנים הכי מצמררים של טאבל טאון", "חמשת המעצבנים" ו"רוקדים על השולחנות".
המנהל מזכירי - ציפור עם מבטא דרום אפריקאי, שעובד בתור המנהל בבית הספר שבו קיף ובארי לומדים.
הוא שאף להיות המנהל מאז התיכון.
הוא, גברת מופלה, המנקה סטיב, מטאטא וגלרבין נמצאים בחוג שנקרא "החידונאים" שנראים לראשונה בפרק "כל היום חדים חידות".
המזכיר נסיכי - הוא המזכיר של המנהל מזכירי.
הלן - מכשפה אקסצנטרית, אנוכית ואגואיסטית.
והיא המורה לדרמה בבית הספר שבו קיף ובארי לומדים.
גברת מורה צביה - צבי והמורה בכיתה שבה קיף ובארי לומדים.
לפני שהפכה למורה היא הייתה סטנדאפיסטית.
היא עדיין משחקת פה ושם אבל בצורה לא אירונית עם בובות ופוחלצים.
מר רי-פפה - הוא בואש וגם מורה בלי עקרונות.
כשהוא לא מלמד כיתה, הוא משמש כקריין בתחרויות הספורט של בית הספר שקיף ובארי לומדים בו.
גברת טולאן - חד-קרן עם מבטא גרמני, שעובדת בתור המורה לאומנות בבית הספר שבו קיף ובארי לומדים.
סטיב המנקה - הוא המנקה של בית הספר.